rejauldu/bengali-wikipedia huggingface dataset:
পাচুরিয়া জংশন রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।  ইতিহাস ১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে কুষ্টিয়া রেলওয়ে স্টেশন তৈরি করা হয়। এই স্টেশন থেকে একটি শাখা রেলপথ ফরিদপুর পর্যন্ত বর্ধিত করা হলে পাচুরিয়া জংশন স্টেশনে পরিণত হয়।  পরিষেবা পাচুরিয়া জংশন রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: মধুমতি এক্সপ্রেস রাজবাড়ী এক্সপ্রেস  নকশীকাঁথা এক্সপ্রেস পোড়াদহ সাটল ও  লোকাল ট্রেন।  তথ্যসূত্র  বিষয়শ্রেণী:রাজবাড়ী জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
রেমডিসিভির ব্রড-স্পেকট্রাম বা বিস্তৃত পরিসরের ভাইরাস প্রতিরোধী ঔষধ যা "গিলিড সাইন্সেস" নামক এক বায়োফার্মাসিউটিক্যাল কোম্পানি উন্নয়ন সাধন করেছে। এটি মূলত শিরার মাধ্যমে দেহে অনুপ্রবেশ করানো হয় যা ভাইরাস সংক্রান্তীয় রোগে ব্যবহার করা হয়। কোভিড-১৯ এর প্রতিকার হিসেবে জাপান ও মার্কিন যুক্তরাষ্ট্র (এফ.ডি.এ.) মে, ২০২০ সালে এর অনুমোদন দেয়। তবে, প্রাথমিক অবস্থায় এর ব্যবহার শুধুমাত্র মুমূর্ষু রোগীদের বেলায়, বিশেষ ক্ষেত্রে ব্যবহার করা হচ্ছে। করোনা রোগীদের দেহে "ক্লোরোকুইন"-এর থেকে, কার্যকরিতার দিক থেকে, আপাতত অধিক ফলপ্রসূ বলে বিশেষজ্ঞগণ মনে করছেন, যদিও পরবর্তীতে এর  পার্শ্বপ্রতিক্রিয়া কতটুকু মারাত্মক বা হানিকর হতে পারে তা আপাতত অজানা। রেমডিসিভির উন্নয়ন পারতপক্ষে "ইবোলা"-তে আক্রান্তকারীদের জন্য উৎপাদন করা হলেও এর কার্যকরীতা অন্যান্য ভাইরাস জনিত রোগে ইতিবাচক ফলাফলের জন্য সীমিত আকারে ব্যবহার করা হচ্ছে।  তথ্যসূত্র   বিষয়শ্রেণী:ভাইরাসনিরোধক ঔষধ বিষয়শ্রেণী:আরএনএ ভাইরাস বিরোধী ঔষধ বিষয়শ্রেণী:পরীক্ষামূলক ঔষধ বিষয়শ্রেণী:নাইট্রোজেন হেটেরোসাইকল
থাম্ব|জওয়ানে একটি পুরাতন ভবন আলিগড় জেলা (), (উর্দু: علی گڑھ ‏ضلع) হল ভারতের উত্তরপ্রদেশ রাজ্যের আলিগড় বিভাগের অন্তর্গত একটি জেলা। এই জেলার জেলা সদর হল আলিগড়। আলিগড় মুসলিম বিশ্ববিদ্যালয় এই জেলায় অবস্থিত।   জনপরিসংখ্যান  ২০১১ সালের জনগণনা অনুসারে, আলিগড় জেলার জনসংখ্যা ৩,৬৭৩,৮৪৯। এই জনসংখ্যা মরিটানিয়া রাষ্ট্রের বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৬তম। এই জেলার জনঘনত্ব  । এই জেলার ২০০১-২০১১ দশকে জনসংখ্যা বৃদ্ধির হার ২২.৭৮%। আলিগড় জেলার লিঙ্গানুপাতের হার প্রতি ১০০০ পুরুষে ৮৭৬ জন নারী।<ref name=districtcensusসাক্ষরতার হার ৬৯.৬১%.   পাদটীকা    বহিঃসংযোগ     বিষয়শ্রেণী:উত্তরপ্রদেশের জেলা
এগারো শিব মন্দির বা ১১ শিব মন্দির বাংলাদেশের যশোর জেলায় অবস্থিত প্রাচীন মন্দির ও প্রত্নতাত্ত্বিক স্থাপনা। সতেরো শতকের মাঝামাঝিতে রাজা নীলকণ্ঠ রায় এই মন্দিরগুলো স্থাপন করেন। অভয়নগর উপজেলার বাঘুটিয়া ইউনিয়নে ভৈরব নদীর তীরে এই স্থাপনাটি অবস্থিত। যশোর সদর উপজেলা থেকে এর দূরত্ব ৪৫ কিলোমিটার।   ইতিহাস  যশোরের তৎকালীন রাজা নীলকণ্ঠ রায় ছিলেন রাজা প্রতাপাদিত্যের বংশধর। তার রাজধানী ছিল চাঁচড়া। কিন্তু তিনি বসবাস করতেন অভয়নগরে ভৈরব নদীর পাড়ে। রাজা তার মেয়ে অভয়াকে বিয়ে দেন নড়াইলের জমিদারের ছেলে নীলাম্বর রায়ের সাথে। বিয়ের কিছু দিন পর নীলাম্বর দুরারোগ্য ব্যাধিতে আক্রান্ত হয়ে মারা যান। অল্প বয়সে বিধবা হয় অভয়াদেবী। সে সময়ে হিন্দু ধর্মে দ্বিতীয় বিবাহের কোন নিয়ম না থাকায় অভয়া বাকি জীবন পূজা-অর্চনা করে কাটাতে চায়। নীলকণ্ঠ মেয়ের অনুরোধে ১৭৪৫ সাল থেকে ১৭৬৪ সালের মধ্যে ১১টি শিব মন্দির স্থাপন করেন এবং মেয়ের নামে নগরীর নাম রাখেন অভয়নগর। বাংলাদেশ প্রত্নতত্ত্ব অধিদপ্তর ২০১৪ সালে থেকে এই স্থানে সংস্কার কাজ চালিয়ে আসছে যা শেষ হবে ২০১৭ সালে।   বিবরণ  ১১টি মন্দিরের মধ্যে সর্ব উত্তরের মন্দিরটি মূল মন্দির। মূল মন্দিরটির দৈর্ঘ্য ২৪ ফুট ৪ ইঞ্চি ও প্রস্থ ২২ ফুট ৩ ইঞ্চি। দেয়ালের প্রস্থ ৩ ফুট ৪ ইঞ্চি। প্রধান মন্দিরের দুই পাশে পূর্ব ও পশ্চিমে ৪টি করে মোট ৮টি ও প্রবেশপথের দুই দিকে ২টিসহ মোট ১০টি অপ্রধান মন্দির রয়েছে। ১১টি মন্দিরে রয়েছে ১১টি কষ্টিপাথরের শিবলিঙ্গ ছিল যা চুরি হয়ে যায়। মন্দিরের বাইরে দক্ষিণ দিকে আছে একটি প্রধান প্রবেশপথ। প্রতিটি মন্দিরে প্রবেশের জন্য আছে খিলানাকৃতির দরজা ও দেয়ালে পোড়ামাটির ফলক ও অনিন্দ্যসুন্দর কারুকাজ। মন্দিরের চারদিকে প্রাচীর বেষ্টিত। উত্তর-পশ্চিম কোণে একসময় পুকুর ছিল।   চিত্রশালা    আরও দেখুন   বাংলাদেশের প্রত্নতাত্ত্বিক স্থানের তালিকা  তথ্যসূত্র    বহিঃসংযোগ   বিষয়শ্রেণী:বাংলাদেশের স্থাপত্য বিষয়শ্রেণী:যশোর জেলার দর্শনীয় স্থান বিষয়শ্রেণী:যশোর জেলার প্রত্নতাত্ত্বিক স্থাপনা বিষয়শ্রেণী:শিব মন্দির বিষয়শ্রেণী:যশোর জেলার হিন্দু মন্দির বিষয়শ্রেণী:১৮শ শতাব্দীর হিন্দু মন্দির
ইজাবেল ফুরম্যান (জন্ম: ২৫ ফেব্রুয়ারি, ১৯৯৭) একজন মার্কিন অভিনেত্রী। তিনি হরর চলচ্চিত্র অরফান (২০০৯) ও এর প্রিকোয়েল অরফান: ফার্স্ট কিল (২০২২)-এ এস্থের চরিত্রে অভিনয়ের মাধ্যমে মূলধারার সফলতা পান। এছাড়া ডিস্টোপিয়ান অ্যাডভেঞ্চার চলচ্চিত্র দ্য হাঙ্গার গেমস (২০১২)-এ ক্লোভ, স্বাধীন চলচ্চিত্র দ্য নভিস (২০২১)-এ অ্যালেক্স এবং ওয়েস্টার্ন চলচ্চিত্র সিরিজ হরাইজন: অ্যান আমেরিকান সাগা (২০২৪–বর্তমান)-এ ডায়মন্ড চরিত্রে অভিনয় করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন ইহুদি
জানা রামাদানি (জন্ম ১৯৮৪) একজন জার্মান রাজনীতিবিদ, নারীবাদী কর্মী এবং আলবেনীয় বংশোদ্ভূত লেখক। তিনি স্কোপিয়েতে জন্মগ্রহণ করেন কিন্তু শৈশবে পশ্চিম জার্মানিতে পালিয়ে যান। তিনি সিডিইউ (রক্ষণশীল দল)-এর যুব সংগঠন জাঙ্গ ইউনিয়ন-এর উইলনসডোর্ফ শাখার চেয়ার ছিলেন।  তিনি ২০১২ সালে নারীবাদী প্রতিবাদ সংগঠন ফেমেন এর জার্মান শাখা প্রতিষ্ঠার মাধ্যমে পরিচিতি লাভ করেন এবং যৌন শোষণের বিরুদ্ধে বেশ কয়েকটি টপলেস প্রতিবাদে অংশ নেন। একটি আলোচিত প্রতিবাদে তিনি হাইডি ক্লুম-এর টেলিভিশন কাস্টিং শো জার্মানি'স নেক্ট টপ মডেল-এর ৮ম চক্রের ফাইনালে "হাইডি হরর পিকচার শো" স্লোগান ধারণ করে মঞ্চে প্রবেশ করেন। এটি ফ্যাশন ইন্ডাস্ট্রির সৌন্দর্যের আদর্শের সমালোচনা করে। আরেকটি প্রতিবাদে, তিনি হামবুর্গের রিপারবানে শরীরে "ডেস্ট্রই দ্য সেক্স ইনডাস্ট্রি!" লিখে প্রতিবাদ জানান।  রামাদানির বই ডি ফেরশ্লেয়েরটে গেফার: ডি মাখ্ট ডের মুসলিমিশেন মুটার উন্ড ডের টোলেরানৎসভান ডের ডয়চেন ২০১৭ সালের মার্চে প্রকাশিত হয়। এতে ইসলাম এবং মুসলিম মায়েদের ভূমিকার সমালোচনা করা হয়েছে।ARD রিপোর্ট: http://info.arte.tv/de/zana-ramadani-die-verschleierte-gefahr  জ্যুডডয়চে ছাইটুং এর ২০১৭ সালের এপ্রিলের একটি সাক্ষাৎকার অনুসারে, তিনি প্রায়ই রক্ষণশীল মুসলিমদের কাছ থেকে প্রাণনাশের হুমকি পান। গর্ভবতী হওয়ার পর, এই হুমকির মধ্যে তাকে মারধর করে গর্ভপাত ঘটানোর হুমকিও অন্তর্ভুক্ত ছিল। পুলিশ তাকে সুরক্ষা দিতে অস্বীকৃতি জানালে তিনি আগ্নেয়াস্ত্র লাইসেন্সের জন্য আবেদন করেন।   সূত্র    বহিঃসংযোগ   বিষয়শ্রেণী:১৯৮৪-এ জন্ম বিষয়শ্রেণী:স্কোপিয়ে’র রাজনীতিবিদ বিষয়শ্রেণী:২১শ শতাব্দীর জার্মান অ-কল্পকাহিনী লেখক বিষয়শ্রেণী:ক্রিশ্চিয়ান ডেমোক্রেটিক ইউনিয়ন (জার্মানি) রাজনীতিবিদ বিষয়শ্রেণী:ইসলামের সমালোচক বিষয়শ্রেণী:নারীবাদী প্রতিবাদ বিষয়শ্রেণী:আলবেনীয় বংশোদ্ভূত জার্মান নাগরিক বিষয়শ্রেণী:জার্মান নারীবাদী বিষয়শ্রেণী:জীবিত ব্যক্তি বিষয়শ্রেণী:নগ্নতা এবং প্রতিবাদ বিষয়শ্রেণী:২১শ শতাব্দীর জার্মান লেখিকা বিষয়শ্রেণী:জার্মান নারী অ-কল্পকাহিনী লেখক
48px|left এই ব্যবহারকারীর নাম পরিবর্তনের জন্য বাধাদান তুলে নেয়ার আবেদন অপেক্ষমান আছে কারণ, পর্যবেক্ষক বাধাদানকারী প্রশাসকের মন্তব্যের জন্য অপেক্ষা করছেন।  ([ বাধাদানের লগ] • [ কার্যকরী বাধাদানসমূহ] • [ বৈশ্বিক বাধাদানসমূহ] • স্বয়ংক্রিয় বাধাদানসমূহ • contribs • অপসারণকৃত অবদান • [ অপব্যবহার ফিল্টার লগ] • [ সৃষ্টির লগ] • বাধাদানের সেটিং পরিবর্তন করুন • [ বাধাদান তুলে নিন] • [}} ব্যবহারকারী পরীক্ষক] ([ লগ]))  বাধাদানকারী প্রশাসক:   নিরীক্ষণকারী প্রশাসক:   আবেদনকৃত ব্যবহারকারী নাম:  প্রশাসকের ব্যবহারের জন্য:  After the blocking administrator has left a comment, do one of the following:  If you accept the unblock request, replace this template with the following, substituting Accept reason here with your rationale:  {{unblock-un reviewed | user=  | accept=Allowing username change to requested username. Please put this request in at [[Wikipedia:Changing username]] as soon as possible to avoid re-blocking. ~~~~}}  If you decline the unblock request, replace this template with the following, substituting {{subst:Decline reason here}} with any specific rationale. If you do not edit the text after "decline=", a default reason why the request was declined will be inserted.  {{unblock-un reviewed | user=  | decline=Decline reason here ~~~~}}
আনন্দপুর () ভারতের ওড়িশা রাজ্যের কেন্দুঝার জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে আনন্দপুর শহরের জনসংখ্যা হল ৩৫,০৪৩ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১২% হল ৬ বছর বা তার কম বয়সী।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে আনন্দপুর এর সাক্ষরতার হার বেশি।   তথ্যসূত্র   বিষয়শ্রেণী:ওড়িশার শহর ও নগর
সফুরা বেগম রুমি (জন্ম: ১১ মার্চ ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   জন্ম ও পারিবারিক পরিচিতি  সফুরা বেগম ১৯৫৯ সালের ১১ মার্চ তৎকালীন পূর্ব পাকিস্তানের লালমনিরহাটে জন্মগ্রহণ করেন।   রাজনৈতিক জীবন  সফুরা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে কুড়িগ্রাম-লালমনিরহাট জেলার জন্য নির্ধারিত সংরক্ষিত নারী আসন-২ নং আসন থেকে ১ম বারের মতো এমপি নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ    মাননীয় সংসদ সদস্য সফুরা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:লালমনিরহাট জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কে. এ. অটি কাপ আমেরিকা ও কানাডার মধ্যে হওয়া একটি বার্ষিক ক্রিকেট টুর্নামেন্ট।http://gocricketgocanada.com/news/article/auty-cup-history-did-you-know এটি সর্ব দীর্ঘ লম্বা সময় ধরে চলা ক্রীড়া প্রতিযোগিতা হিসেবে সুপরিচিত। টুর্নামেন্টটি বার্ষিক হিসেবে কানাডা ও আমেরিকা দুই দেশেই অনুষ্ঠিত হয়। যদিও আর্থিক সমস্যার কারণে ১৯৯৫ থেকে ২০১১ এই ১৬ বছর বন্ধ ছিলো।  ইতিহাস ১৮৪৪ সালের ২৫-২৭ সেপ্টেম্বর একটি ২ দিনের ম্যাচ দিয়ে এই টুর্নামেন্টের যাত্রা শুরু হয়। ম্যাচটি হয়েছিলো ম্যানহাটন, নিউ ইয়র্ক এর সেন্ট জর্জ ক্রিকেট ক্লাবে। কার্ল আন্দ্রে অটির নামানুসারে এই প্রতিযোগিতার নাম হয় কে. এ. অটি। সর্বশেষ টুর্নামেন্টটি হয় ২০১৭ সালে; যেখানে ৩টি ৫০ ওভারের ম্যাচ হয় ও সেখানে বিজয়ী হয় ইউ.এস.এ.।  তথ্যসূত্র  বিষয়শ্রেণী:ক্রিকেট প্রতিযোগিতা বিষয়শ্রেণী:মার্কিন যুক্তরাষ্ট্রে ক্রিকেট বিষয়শ্রেণী:ক্রিকেটে প্রতিপক্ষ বিষয়শ্রেণী:আন্তর্জাতিক ক্রিকেট প্রতিযোগিতা বিষয়শ্রেণী:মার্কিন যুক্তরাষ্ট্রে আন্তর্জাতিক ক্রিকেট প্রতিযোগিতা বিষয়শ্রেণী:কানাডায় আন্তর্জাতিক ক্রিকেট প্রতিযোগিতা
ঝোলাইবিবি হলেন বাংলার একজন হিন্দু লৌকিক দেবী।তিনি হাম বসন্ত উপশম কারিনী। তাকে তার ছয় বোন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝেতুনবিবি ও আসানবিবির সঙ্গে পূজা করা হয়।  কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।Basu, Gopendrakrishna (2008) [1966]. Banglar Laukik Debata (in Bengali), Kolkata: Dey's Publishing, , pp.187-91  পাদটীকা  বিষয়শ্রেণী:বাংলাদেশে হিন্দুধর্ম বিষয়শ্রেণী:বাংলাদেশে ইসলাম বিষয়শ্রেণী:আঞ্চলিক হিন্দু দেবী বিষয়শ্রেণী:হিন্দু লৌকিক দেবদেবী বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলার লৌকিক দেবদেবী
থাম্ব|১.২ পেটাবাইট ধারণক্ষমতাসম্পন্ন একটি স্টোরেজ সার্ভার। পেটাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স পেটা অর্থ ১০১৫, সুতরাং ১ পেটাবাইট হয় ১০০০ ০০০০ ০০০ ০০০ ০০০ বাইট। পেটাবাইটের এককের প্রতীক হল PB বা PByte। কিন্তু Pb বলতে বুঝায় পেটাবিট।  আর পেবিবাইট হল ১০১৫, সুতরাং ১ পেবিবাইট হয় ১,১২৫,৮৯৯,৯০৬,৮৪২,৬২৪ বাইট। পেটাবাইট ও পেবিবাইটের মধ্যে দ্বন্দ্ব দূর করার জন্য পেটাবাইটের এই মান ধরা হয়।  এক পেবিবাইট ১,০২৪ টেরাবাইটের সমান এবং এর পরবর্তী এককটি হল এক্সাবাইট। বড় হার্ডড্রাইভ অথবা অনেকগুলো হার্ড ড্রাইভ একসাথে পরিমাপের জন্য এই এককটি ব্যবহার করা হয়। আবার বড় ডাটা কালেকশন পরিমাপে ও পেটাবাইট একক ব্যবহার করা হয়।http://blog.onnorokomsoftware.com/?p=622   তথ্যসূত্র   বিষয়শ্রেণী:তথ্য একক
ক্রিমীয় তাতার উইকিপিডিয়া হচ্ছে অনলাইন বিশ্বকোষ উইকিপিডিয়ার ক্রিমিয় তাতার ভাষার সংস্করণ। ২০০৮ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।  ইতিহাস  জানুয়ারি ১২, ২০০৮ - ১ম নিবন্ধ  জানুয়ারি ২১, ২০০৮ - ৫৫৭ নিবন্ধ  অক্টোবর, ২০, ২০১০ - ১০০০ নিবন্ধWikimedia News  মে ১৬, ২০১৪ - ৪০৩৫ নিবন্ধ  তথ্যসূত্র   বহিঃসংযোগ    ক্রিমিয় তাতার উইকিপিডিয়ার পরিসংখ্যান   ক্রিমিয় তাতার উউইকিপিডিয়া   ক্রিমিয় তাতার উইকিপিডিয়ার মোবাইল সংস্করণ   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৮-এ প্রতিষ্ঠিত ইন্টারনেট সম্পত্তি
ইছামতি নদী বাংলাদেশের উত্তর-পশ্চিমাঞ্চলের পাবনা জেলার একটি নদী।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪১। নদীটির দৈর্ঘ্য ৫০ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৯।   প্রবাহ  ইছামতি নদীটি পাবনা জেলার পাবনা সদর উপজেলার ভাড়ারা ইউনিয়নে প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা একই জেলার বেড়া উপজেলার পৌরসভা এলাকা পর্যন্ত প্রবাহিত হয়ে মরা হুরাসাগর নদীতে নিপতিত হয়েছে। আত্রাই নদী (পাবনা) হচ্ছে এর একমাত্র শাখানদী। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে পাম্প দিয়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। নদীটির কোথাও ভাঙনপ্রবণতা পরিলক্ষিত হয় না।   খনন  নদীর স্বাভাবিক প্রবাহ ফিরিয়ে আনতে ফেব্রুয়ারী ২০২৪ সালে রাষ্ট্রপতি মো. সাহাবুদ্দিন এর উদ্যোগে ১ হাজার ৫৫৪ কোটি টাকা ব্যয়ে খাল সহ প্রায় ১১০ কিলোমিটার নদী খননের প্রকল্প গ্রহন করা হয়।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:পাবনা জেলার নদী বিষয়শ্রেণী:পাবনা সদর উপজেলা বিষয়শ্রেণী:আটঘরিয়া উপজেলা বিষয়শ্রেণী:সাঁথিয়া উপজেলা বিষয়শ্রেণী:বেড়া উপজেলা
দিদার সার্বিক গ্রাম উন্নয়ন সমবায় সমিতি হলো বাংলাদেশের একটি সমবায় ভিত্তিক জন-কল্যাণমূলক সংগঠন। মানব সেবায় অনন্য সাধারণ অবদানের জন্য ১৯৮৪ সালে এটিকে “পল্লী উন্নয়নে স্বাধীনতা পুরস্কার” প্রদান করা হয়।   প্রতিষ্ঠানের পরিচিতি    ইতিহাস  গ্রামের চায়ের দোকানের মালিক মোহাম্মদ ইয়াছিন তার দোকানে আগত ৮ জন রিক্সা ও ভ্যান চালক মোঃ বেনু মিয়া, মোঃ নুরু মিয়া, মোঃ আতর আলী, মোঃ নিলু মিয়া, মোঃ চরু মিয়া, মোঃ অহিদ মিয়া, মোঃ আব্দুুল খালেক এবং মোঃ রফিক মিয়াকে নিয়ে  প্রত্যেক সদস্য প্রতিদিন ১ আনা করে জমা রাখাবে - এই শর্তে ১৯৬০ সালে ৯ অক্টোবর তারিখে ৯ সদস্যবিশিষ্ট এই সমবায় সমিতিটির গোড় পত্তন করেন।   কর্মকাণ্ড    অবদান    পুরস্কার ও সম্মাননা  ১৯৬২ সালে জাতীয় সমবায় দিবস" উপলক্ষে তৎকালীন প্রদেশিক গভর্ণর সমবায় ইউনিয়ন হতে পুরস্কার প্রদান করেন। ১৯৬২ সাল অবধি কুমিল্লা জেলা প্রশাসক কয়েকবার সমিতিকে পুরস্কার ও প্রশংসাপত্র প্রদান করেন। ১৯৭৬ সালে কৃষি উৎপাদন বৃদ্ধির ক্ষেত্রে গুরুত্বপূর্ণ ভূমিকা পালন ও অবদান রাখার স্বীকৃতি হিসেবে বাংলাদেশ সরকার দিদার সার্বিক গ্রাম উন্নয়ন সমবায় সমিতিকে" রাষ্ট্রপতি পুরস্কার" প্রদান করেন। ১৯৭৭ সালে কুমিল্লা ফাউন্ডেশন " থেকে স্বর্ণপদক প্রদান করে। ১৯৮২ সালে যথাক্রমে বাংলাদেশ ও জেলার শ্রেষ্ঠ সমবায় সমিতি হিসাবে বাংলাদেশ সরকার" স্বর্ণপদক ও রৌপপদক" প্রদান করেন। দরিদ্র জনগোষ্ঠীর সার্বিক অবস্থার উন্নয়নের ক্ষেত্রে অসাধারণ অবদানের জন্য ১৯৮৪ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।। ১৯৮৮ খ্রি. সনে আন্তর্জাতিক পুরস্কার র‍্যামনম্যাগ সাই (এ্যাওয়ার্ড) অর্জন ও পল্লী উন্নয়নে বিশেষ অবদান রাখার জন্য অত্র সমিতির প্রতিষ্ঠাতা আলহাজ্ব মোঃ ইয়াসিন ১৯৯০ খ্রি. সনে “স্বাধীনতা পদক” পুনরায় অর্জন করেন। ২০২০ সালের জাতীয় শ্রেষ্ঠ সমবায় সমিতি পুরস্কার স্বর্ণপদক গ্রহণ করেন দিদার  সমিতির চেয়ারম্যান জনাব আবু তাহের ( মনু )।   আরও দেখুন   মোহাম্মদ ইয়াছিন;  পল্লী উন্নয়নে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:পল্লী উন্নয়নে স্বাধীনতা পুরস্কার বিজয়ী
এইচডি ২১৭১০৭ বি হল একটি বহির্জাগতিক গ্রহ, যা পৃথিবী থেকে ৬৪ আলোকবর্ষ দুরে মীন তারাকামণ্ডলে অবস্থিত। গ্রহটি এইচডি ২১৭১০৭ তারকার আবিষ্কৃত কক্ষপথে ঘুরে প্রায় প্রত্যেক সাতদিনে, যার শ্রেণিবিন্যাস প্রায় হট জুপিটারের মত। কারণ কক্ষপথে গ্রহের কিছু অদ্ভুতস্বভাব রয়েছে, বিজ্ঞানীরা এ গ্রহ ব্যবস্থার মধ্যে অন্য গ্রহের অস্তিত্ব নিশ্চিত করতে পেরেছে (এইচডি ২১৭১০৭ সি)   আবিষ্কার  এ পর্যন্ত বহির্গ্রহের অধিকাংশ গ্রহের আবিষ্কারগুলো হয়েছে, এর মহাকর্ষ বল থেকে সৃষ্ট, তারকার কক্ষপথে রেডিয়েল ভেলোসিটির ক্ষুদ্র পর্যাক্রমিক বৈশিষ্ট শনাক্ত দ্বারা। এইচডি ২১৭১০৭ বি এর একটি রেডিয়েল ভেলোসিটি সমীক্ষায় ১৯৯৮ সালে প্রকাশ করা হয় যে, দৃষ্টি রেখা বরাবর এর গতির ভিন্নতা ৭.১ দিনের এক চক্র।   আরও দেখুন    HD 217107  HD 217107 c   তথ্যসূত্র   বিষয়শ্রেণী:দৈত্যাকার গ্রহ
বিধানসভায় কোনো বিলের পরিবর্তন, সংশোধন বা খারিজ করার প্রক্রিয়াকে সংশোধন বলে। এই শব্দটি সমাবেশ বা কমিটির রেজুলেশন পরিমার্জন করার জন্যও ব্যবহৃত হয়। যে কোনো দেশের সংবিধান যতই সাবধানে তৈরি করা হোক না কেন, কিন্তু মানুষের কল্পনার সীমা বেঁধে যায়। সংবিধান প্রণয়নের সময় ভবিষ্যতে যে পরিস্থিতি আসবে এবং পরিবর্তন হবে তা তিনি কল্পনা করতে পারেন না; আন্তর্জাতিক পরিস্থিতির জটিলতার কারণে সংবিধানের সংশোধন, পরিবর্তনও কাম্য ও প্রয়োজনীয় হয়ে ওঠে।  বিষয়শ্রেণী:সংবিধান বিষয়শ্রেণী:আইন
রাইন-অল ফলিত বিজ্ঞান বিশ্ববিদ্যালয় () হল নর্থ রাইন-ওয়েস্টফালিয়া এ অবস্থিত একটি পাবলিক বিশ্ববিদ্যালয়।  এটি একটি ফলিত বিজ্ঞান বিশ্ববিদ্যালয়। এটি ২০০৯ সালে স্থাপিত, এবং  রাইন এবং  অল এর দুটি নদীর নামে ক্লিভ ও ক্যাম্প-লিন্টফোর্ট শহরে স্থাপিত হয়েছিল।  এটি আন্তর্জাতিকভাবে ভিত্তিক এবং চারটি অনুষদে বিভিন্ন ধরণের ইংরেজি এবং জার্মান ভাষায় অধ্যয়নের সুযোগ প্রদান করে: প্রযুক্তি এবং জৈবিকতা, জীবন বিজ্ঞান, সমাজ এবং অর্থনীতি, এবং যোগাযোগ এবং পরিবেশ।  ইতিহাস নর্থ রাইন-ওয়েস্টফালিয়া রাজ্য সরকার ২৮ মে ২০০৮ তারিখে তিনটি নতুন বিশ্ববিদ্যালয় তৈরির জন্য একটি প্রতিযোগিতার আয়োজন করে। আবেদনকারীদের মধ্যে ছিলেন ক্লিভ এবং "উই-৪"-শহর (ক্যাম্প-লিন্টফোর্ট, মোয়ার্স, নিউকিরচেন এবং রাইনবার্গ), কিন্তু পৃথক বিশ্ববিদ্যালয়ের ধারণাটি বাতিল করা হয়। পরিবর্তে, ২০০৮ সালের নভেম্বরে দুই প্রতিযোগী প্রার্থী ক্লিভ এবং ক্যাম্প-লিন্টফোর্টকে দুটি ক্যাম্পাস বিশিষ্ট একটি বিশ্ববিদ্যালয় প্রতিষ্ঠার জন্য যৌথ দায়িত্ব অর্পণ করা হয়। ২০০৯ সালের এপ্রিলে, মারি-লুইস ক্লটজ এবং মার্টিন গোচ বিশ্ববিদ্যালয়ের সভাপতি এবং সহ-সভাপতি নিযুক্ত হন।  বিশ্ববিদ্যালয়ের আনুষ্ঠানিক প্রতিষ্ঠা তারিখ ছিল ১ মে ২০০৯।  ২০১৫ সালে হাইডে নাদেরার কর্তৃক মারি-লুইস ক্লটজকে সভাপতি হিসেবে স্থলাভিষিক্ত করা হয়, যার স্থলাভিষিক্ত হন ২০১৯ সালে অলিভার লকার-গ্রুটজেন।  আন্তর্জাতিকতা ২০১৮ সালের হিসাব অনুযায়ী, ১২২টি ভিন্ন দেশ থেকে আসা ৫৫% ছাত্রছাত্রী আন্তর্জাতিক, এবং প্রতি বছর আন্তর্জাতিক ছাত্রছাত্রীর সংখ্যা ক্রমশ বৃদ্ধি পাচ্ছে। এই গোষ্ঠীর মধ্যে, ভারত, বাংলাদেশ এবং পাকিস্তান থেকে আসা ছাত্রছাত্রীরা বৃহত্তম দল গঠন করে।   টিউশন এবং ফি নর্ডরাইন-ভেস্টফালেন রাজ্যে একটি পাবলিক বিশ্ববিদ্যালয় হিসেবে মর্যাদার কারণে, কোনও টিউশন ফি নেওয়া হয় না। প্রতি সেমিস্টারে €৩৪৭.১০ (২০২৫ সালের হিসাবে) সেমিস্টার অবদান ফি দিতে হবে, যা সামাজিক পরিষেবা অবদান এবং রাজ্যের মধ্যে সীমাহীন পাবলিক পরিবহন অন্তর্ভুক্ত করে। বিশ্ববিদ্যালয়টি প্রতি বছর মেধাক্রমের ভিত্তিতে উৎপত্তি নির্বিশেষে কৃতি শিক্ষার্থীদের জন্য প্রতি বছর €৩৬০০ মেধা-ভিত্তিক বৃত্তি প্রদান করে। ২০১৭ সালে, এটি ৮০ জন শিক্ষার্থীকে প্রদান করা হয়েছিল।   খ্যাতি কোর্সগুলি AQAS এবং ASIIN দ্বারা স্বীকৃত। বিশ্ববিদ্যালয়ের সাম্প্রতিক স্নাতকরা বিএমডব্লিউ এবং লুফ্‌টহানজা তে ইঞ্জিনিয়ার হয়েছেন, অথবা মেলবোর্ন বিশ্ববিদ্যালয় এবং কেটিএইচ রয়েল ইনস্টিটিউট অফ টেকনোলজি এর মতো স্নাতক স্কুলে পড়াশোনা করেছেন।  অবস্থান এবং ক্যাম্পাস দুটি ক্যাম্পাস জার্মানির সবচেয়ে জনবহুল মেট্রোপলিটন অঞ্চল, রাইন-রুহর এর উপকণ্ঠে অবস্থিত, যেখানে কোলন-নিজমেগেন রেলওয়ে দ্বারা পৌঁছানো যায়। ডুসেলডর্ফ প্রধান ট্রেন স্টেশন থেকে RE10 ট্রেনের মাধ্যমে সরাসরি ক্লিভ ক্যাম্পাসে পৌঁছানো যায়।  তথ্যসূত্র  বহিঃসংযোগ    বিষয়শ্রেণী:জার্মানির প্রকৌশল বিশ্ববিদ্যালয় ও কলেজ বিষয়শ্রেণী:২০০৯-এ জার্মানিতে প্রতিষ্ঠিত বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৯-এ প্রতিষ্ঠিত বিশ্ববিদ্যালয় ও কলেজ
কাঁঠালতলী বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।   আয়তন  কাঁঠালতলী ইউনিয়নের আয়তন ৫,৭৯৩ একর।   প্রশাসনিক কাঠামো  কাঁঠালতলী ইউনিয়ন পাথরঘাটা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কাঁঠালতলী ইউনিয়নের মোট জনসংখ্যা ১৯,৭৮৮ জন। এর মধ্যে পুরুষ ৯,৫৩৬ জন এবং মহিলা ১০,২৫২ জন। মোট পরিবার ৫,১৩৭টি।   শিক্ষা  ২০১১ সালের আদমশুমারি অনুযায়ী কাঁঠালতলী ইউনিয়নের সাক্ষরতার হার ৬৭.৫%।   আরও দেখুন   পাথরঘাটা উপজেলা  পাথরঘাটা থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:পাথরঘাটা উপজেলার ইউনিয়ন
ঢাকা মুসলমান সুহৃদ সম্মিলনী ১৯ শতকের শেষের দিকে ঢাকায় অবস্থিত মুসলমানদের একটি সংস্কারবাদী সংগঠন ছিল।  ইতিহাস ঢাকা মুসলিম সুহৃদ সম্মিলনী ১৮৮৩ সালে ঢাকা কলেজের মুসলিম ছাত্রদের দ্বারা প্রতিষ্ঠিত হয়। সংগঠনের প্রতিষ্ঠাতা সভাপতি ছিলেন হিম্মত আলী এবং প্রতিষ্ঠাতা সম্পাদক আবদুল আজিজ। সংগঠনটি আঞ্জুমান-ই-আহবাব-ই-ইসলামিয়া এবং ঢাকা মুহাম্মদান ফ্রেন্ডস ইউনিয়ন নামেও পরিচিত ছিল। প্রতিষ্ঠাতারা ছিলেন উবায়দুল্লাহ আল উবায়দী সোহরাওয়ার্দীর অনুসারী। সংগঠনটি মুসলমানদের, বিশেষ করে মুসলিম মহিলাদের শিক্ষার উন্নতির দিকে মনোনিবেশ করেছিল। সংস্থাটি প্রথম থেকে পাঁচ শ্রেণীর ছাত্রদের জন্য স্কুলের ব্যবস্থা করে। ১৮৮৯ সালে ঢাকার বিশিষ্ট মুসলমান, যেমন: ঢাকা মাদ্রাসার সুপারিনটেনডেন্ট আবুল খায়ের মোহাম্মদ সিদ্দিক, এবং কাজী রাজিউদ্দিন, একজন জমিদার, এবং সৈয়দ আওলাদ হোসেন। ১৯০৫ সালের ১৬ ডিসেম্বর পূর্ববঙ্গ ও পশ্চিমবঙ্গে বঙ্গভঙ্গের পর সংগঠনটি বন্ধ হয়ে যায়। এটি মোহামেডান প্রাদেশিক ইউনিয়ন দ্বারা সফল হয়েছিল।  তথ্যসূত্র  বিষয়শ্রেণী:বাঙালি মুসলিম বিষয়শ্রেণী:পাকিস্তান আন্দোলন বিষয়শ্রেণী:ঢাকা ভিত্তিক সংগঠন বিষয়শ্রেণী:১৮৮৩-এ ভারতে প্রতিষ্ঠিত
টিম গ্রুজটার্স ); (জন্ম: ২৮ আগস্ট ১৯৯১) হলেন একজন ডাচ ক্রিকেটার খেলোয়াড়। তিনি একজন ডানহাতি ব্যাটসম্যান এবং ডানহাতি মিডিয়াম পেস বোলার।  খেলোয়াড়ী জীবন টিমের একদিনের আন্তর্জাতিক ক্রিকেট প্রতিযোগীতায় নেদারল্যান্ডস দলের হয়ে ২০১০ সালের ১৬ ফেব্রুয়ারি কেনিয়া জাতীয় ক্রিকেট দল এর বিরুদ্ধে অভিষেক ঘটে।http://www.espncricinfo.com/ci/engine/match/441782.html এছাড়াও তিনি টুয়েন্টি২০ আন্তর্জাতিক খেলায় ২০১২ সালের ২২ মার্চ স্কটল্যান্ড দলের বিরুদ্ধে আত্মপ্রকাশ করেন।http://www.espncricinfo.com/ci/engine/match/546463.html   তথ্যসূত্র    বহিঃসংযোগ   বিষয়শ্রেণী:ওলন্দাজ ক্রিকেটার বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:হেগের ক্রীড়াবিদ বিষয়শ্রেণী:২০০৭ ক্রিকেট বিশ্বকাপের ক্রিকেটার